41. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 135.1/48144 της 22 Ιουν./2  Ιουλ. 1974 (ΦΕΚ Β΄ 667) Περί εξουσιοδοτήσεως των συλλογικών οργάνων διοικήσεως των Ανωτάτων Εκπαιδευτικών Ιδρυμάτων (Συγκλήτους - Διοικούσας Επιτροπάς) προς συγκρότησιν των Επιτροπών. Έχοντες υπ’ όψει: Τας διατάξεις του Ν.Δ. 390/74 (ΦΕΚ 102, τ.Α΄) (τομ. 2Α σελ. 716, 703) και την υπ’ αριθ. ΔΛ6/14/40/23.5.74 εγκύκλιον του Πρωθυπουργού, αποφασίζομεν: Εξουσιοδοτούμεν τα συλλογικά όργανα διοικήσεως των Ανωτάτων Εκπαιδευτικών Ιδρυμάτων (Συγκλήτους-Διοικούσας Επιτροπάς) προς συγκρότησιν των Επιτροπών: 1)διενεργείας διαγωνισμού προς πλήρωσιν θέσεων υπαλλήλων, 2)διεξαγωγής της δοκιμασίας προς μετάταξιν υπαλλήλων και διεξαγωγής της δοκιμασίας προς διαπίστωσιν της ικανοποιητικής γνώσεως της δακτυλογραφίας υπό των διοριζομένων εις τους συσταθέντας κοινούς Κλάδους υπαλλήλων Β΄ Κατηγορίας. Η παρούσα δημοσιευθήτω δια της Εφημερίδος της Κυβερνήσεως. 